Up-336/99
Natisni
Opravilna št.:
Up-336/99
Datum odločitve:
15. 2. 2000
ECLI:
ECLI:SI:USRS:2000:Up.336.99
Akt:
Ustavna pritožba A. A. zoper sodbo Višjega sodišča v Ljubljani št. I Kp 973/99 z dne 26. 10. 1999 v zvezi s sodbo Okrajnega sodišča v Novem mestu št. K 168/98 z dne 2. 6. 1999
Izrek:
Ustavna pritožba A. A. zoper sodbo Višjega sodišča v Ljubljani v zvezi s sodbo Okrajnega sodišča v Novem mestu se zavrže.
Evidenčni stavek:
Ker pritožnik še ni izčrpal vseh pravnih sredstev, ki jih ima na voljo po Zakonu o kazenskem postopku, je bilo treba ustavno pritožbo zavreči.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o kazenskem postopku (ZKP), 420. čl.

Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 12. 1999
Vrsta odločitve:
sklep
Vrsta rešitve:
zavrženje
Dokument:
US19924
Up-336/99
15. 2. 2000
S K L E P
Ustavno sodišče je v postopku za preizkus ustavne pritožbe A. A. z Ž. na seji senata dne 15. februarja 2000
s k l e n i l o:
Ustavna pritožba A. A. zoper sodbo Višjega sodišča v Ljubljani št. I Kp 973/99 z dne 26. 10. 1999 v zvezi s sodbo Okrajnega sodišča v Novem mestu št. K 168/98 z dne 2. 6. 1999 se zavrže.
O b r a z l o ž i t e v
1. Pritožnik je dne 22. 12. 1999 vložil ustavno pritožbo zoper sodbo Okrajnega sodišča v Novem mestu, s katero je bil spoznan za krivega kaznivih dejanj protipravnega odvzema prostosti, krive ovadbe, tatvine in goljufije. Izrečena mu je bila enotna kazen treh let in osmih mesecev zapora. Višje sodišče v Ljubljani je zavrnilo pritožbo zoper sodbo sodišča prve stopnje. Pritožnik v ustavni pritožbi Ustavnemu sodišču predlaga, naj izpodbijani sodbi razveljavi in vrne zadevo v ponovno sojenje.
Ustavno pritožbo utemeljuje s sklicevanjem na svoje navedbe, ki jih je podal v svoji pritožbi zoper prvostopno sodbo in v zahtevi za varstvo zakonitosti zoper drugostopno sodbo, vloženi dne 20. 12. 1999. Zatrjuje kršitve 1., 2., 8., 14., 19., 21., 22. in 32. člena Ustave.
2. Po določbi prvega odstavka 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži šele, ko so izčrpana vsa pravna sredstva. Zoper pravnomočno sodno odločbo in zoper sodni postopek, ki je tekel pred tako pravnomočno odločbo, se sme vložiti zahteva za varstvo zakonitosti (prvi odstavek 420. člena Zakona o kazenskem postopku - Uradni list RS, št. 63/94 in 72/98 - v nadaljevanju: ZKP).
3. Pritožnik v ustavni pritožbi navaja, da je zoper izpodbijano sodbo višjega sodišča dne 20. 12. 1999, torej dva dni pred vložitvijo ustavne pritožbe, vložil zahtevo za varstvo zakonitosti. Iz tega izhaja, da postopek odločanja o zahtevi za varstvo zakonitosti še teče, zato procesna predpostavka izčrpanosti pravnih sredstev še ni izpolnjena. Ustavno pritožbo je bilo zato treba zavreči.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS in prve alinee 52. člena Poslovnika (Uradni list RS, št. 49/98) v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč- Korošec.
Predsednica senata
dr. Mirjam Škrk